Diari Oficial de la Generalitat Valenciana


Sumari del DOGV 4767, del 03-06-2004 (2004/5679)

Notificació de citació de compareixença dels procediments abreujats 89/2004, 127/2004 i 104/2003, dels jutjats contenciosos administratius números 7 i 8 de València.
---------------------------------------------------------------------------------------------------------------------------------------------------------------------

### Dades del document

Número de DOGV
:   4767

Data del DOGV
:   03-06-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/5679


Organisme emissor
:   Conselleria de Sanitat

Tipus de document
:   Anunci

Notificació de citació de compareixença dels procediments abreujats 89/2004, 127/2004 i 104/2003, dels jutjats contenciosos administratius números 7 i 8 de València. [2004/F5679]
  
No s'ha pogut notificar de manera personal i directa a Milagros Durá Mira la citació relativa als recursos contenciosos administratius números 89/04, 127/04 i 104/03. Segons que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica ara mitjançant la publicació en el Diari Oficial de la Generalitat Valenciana.
  
«Els jutjats contenciosos administratius números 7 i 8 de València han reclamat a esta unitat administrativa els expedients referents als procediments que es descriuen:
  
Referència del tribunal: procediments abreujats números 89/04, 127/04 i 104/03.
  
Recurrents: Francisco Juan González (PA 127/04), Maria-Claude Amelin Chauve i altres (PA 89/04) i Amparo Inmaculada Ortiz Valero (PA 104/03).
  
Persones interessades: les aprovades en el procés extraordinari de consolidació d'ocupació per a la selecció i provisió de places de pediatres d'equips d'Atenció Primària de la Conselleria de Sanitat, convocatòria publicada en el Diari Oficial de la Generalitat Valenciana número 4.219, de 2 d'abril de 2002, respecte als procediments 127/04 i 89/04, així com als participants en la fase del concurs del procés extraordinari en el procediment 104/03.
  
Assumpte: recursos contenciosos administratius (procediments abreujats) interposats contra la Resolució de 14 de novembre de 2003, del director general de Recursos Humans, per la qual es fan públiques les qualificacions atorgades als concursants en la fase de selecció del procés extraordinari de consolidació d'ocupació per a la selecció i provisió de places de pediatres d'equips d'Atenció Primària dependents de la Conselleria de Sanitat (PA 127/04 i 89/04) i contra la Resolució de 25 de juliol de 2003 del tribunal del procés extraordinari esmentat (PA 104/03), procés extraordinari convocat per Orde de 12 de març de 2002 i publicat en el Diari Oficial de la Generalitat Valenciana número 4.219, de 2 d'abril de 2002.
  
Segons que disposa l'article 49 de la Llei 29/1998, de 13 de juliol, de la Jurisdicció Contenciosa Administrativa, se cita les persones interessades en el procediment descrit per tal que puguen comparéixer en les actuacions judicials i personar-se en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.»